Document ID: /roh_data/filtered/fineweb-2-filterrobots_roh.jsonl.gz/36147

En il final da la cuppa mundiala da ski alpin a Soldeu en l'Andorra batta la Norvegia la Svizra en il final. L'emprim duel perda Camille Rast cunter Thea Louise Stjernesund. Il segund duel, Livio Simonet cunter Rasmus Windingstad, va or a favur dal Grischun, el egualisescha per la Svizra. En il terz duel po la Svizra ir en avantatg, Andrea Ellenberger batta Maria Therese Tviberg. En il davos duel egualisescha Timon Haugan per la Norvegia, el batta Semyel Bissig. La victoria va la finala a la Norvegia pervia dal temp. En il final pitschen batta l'Austria la Germania.
La rangaziun dal event da teams:
- Norvegia
- Svizra
- Austria